Neuvoston asetus (ETY) N:o 1578/72, annettu 20 päivänä heinäkuuta 1972, siemeneksi tarkoitetun hybridimaissin viitehinnan vahvistamista ja vapaasti rajalla -tarjoushinnan määrittämistä koskevista yleisistä säännöistä



Virallinen lehti nro L 168 , 26/07/1972 s. 0001 - 0002

Suomenk. erityispainos Alue 3 Nide 4 s. 0225

Tanskank. erityispainos: Sarja I Alue 1972(III) s. 0709

Ruotsink. erityispainos Alue 3 Nide 4 s. 0225

Englannink. erityispainos: Sarja I Alue 1972(III) s. 0745

Kreikank. erityispainos: Luku 03 Nide 8 s. 0087

Espanjank. erityispainos: Luku 03 Nide 6 s. 0048

Portugalink. erityispainos: Luku 03 Nide 6 s. 0048



NEUVOSTON ASETUS (ETY) N:o 1578/72, annettu 20 päivänä heinäkuuta 1972, siemeneksi tarkoitetun hybridimaissin viitehinnan vahvistamista ja vapaasti rajalla -tarjoushinnan määrittämistä koskevista yleisistä säännöistä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon siemenalan yhteisestä markkinajärjestelystä 26 päivänä lokakuuta 1971 annetun neuvoston asetuksen (ETY) N:o 2358/71(1) ja erityisesti sen 6 artiklan 4 kohdan, ottaa huomioon komission ehdotuksen, sekä katsoo, että asetuksen (ETY) N:o 2358/71 6 artiklan 1 kohdassa säädetään vuosittain kullekin siemeneksi tarkoitetulle hybridimaissityypille vahvistettavasta viitehinnasta; mainitun asetuksen 6 artiklan 2 kohdassa säädetään vapaasti rajalla -tarjoushinnan määrittämisestä kunkin viejävaltion osalta; on tarpeen määrittää yleiset säännöt näiden säännösten soveltamisesta, siemeneksi tarkoitettua hybridimaissia voidaan tuoda eri kaupan pitämisen tai pakkaamisen vaiheissa ja olisi määriteltävä vaihe, johon erilaisten hybridityyppien viitehintojen on viitattava, viitehintojen vahvistamisen perustana olevien vapaasti rajalla -hintojen on vastattava tuotteen määrän ja laadun osalta edustavaa tuontia, ja tuote voi tuonnissa olla eri kaupan pitämisen tai pakkaamisen vaiheessa kuin mitä viitehinnan vahvistamisessa on käytetty; olisi tässä tapauksessa vertailusyistä tehtävä tuotteen vapaasti rajalla -tarjoushintoihin tarvittavia mukautuksia, ON ANTANUT TÄMÄN ASETUKSEN: 1 artikla Kunkin siemeneksi tarkoitetun hybridimaissityypin viitehinta vahvistetaan tuotteelle, joka on virallisesti varmennettu, käsitelty ja pakattu 25 kilogramman säkkeihin, ja joka on myytävänä toisistaan riippumattomien ostajan ja myyjän välisen täyden kilpailun olosuhteissa. 2 artikla Viitehinnan taso vahvistetaan asetuksen (ETY) N:o 2358/71 6 artiklan 1 kohdan mukaisesti ja ottaen huomioon ainoastaan tuotteen määrän ja laadun osalta edustavien kolmansien maiden tuontihinnat. 3 artikla Jos tuote on tuonnissa eri kaupan pitämisen tai pakkaamisen vaiheessa kuin mitä viitehinnan vahvistamisessa on käytetty, erityisesti jos on kyse yhteisöön sijoittautuneen siemenlaitoksen tai jalostajan ja kolmanteen viejämaahan sijoittautuneen siementen lisääjän välisen lisäyssopimuksen nojalla tuotetuista siemenistä, tuotteen vapaasti rajalla -tarjoushintoihin tehdään tarvittavia mukautuksia. 4 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä heinäkuuta 1972. Neuvoston puolesta Puheenjohtaja T. WESTERTERP (1) EYVL N:o L 246, 5.11.1971, s. 1